Musikkvideoen er delvis animert og delvis ikke animert og er i all hovedsak i sort/hvitt. Gjennom musikkvideoen ser man bandet spille innblandet med scener med hovedpersonene i historien som følger albumet, Kristian og Gloria. Det er også med andre scener, blant annet en heftig debatt mellom to politikere som ender med at de kysser hverandre. Musikkvideoen er laget slik at alt går inn i hverandre, og man får en opplevelse av at musikkvideoen er ukuttet.